Журналистхэр ирагъэблагъэ
ХъумапIэ банкым и мыкъэрал пенсэ фондым гъэ къэс иригъэкIуэкI «Дзыхь» («Доверие») зэпеуэм пещэ, абы хыхьэу социальнэ, пенсэ Iуэхухэм ятеухуа журналист лэжьыгъэхэр иджыри Iах. Иджырей еплIанэ зэхьэзэхуэм кърикIуар дызыхуэкIуэ щэкIуэгъуэ мазэм зэхалъхьэжынущ.
Урысей Федерацэм и Пенсэ фондыр, мыкъэрал пенсэ фондхэм я Лъэпкъ ассоциацэр, ХъумапIэ банкым и мыкъэрал фондыр, нэгъуэщI НПФ-хэри зыхэт комиссэр щIышылэм и 1-м къыщыщIэдзауэ жэпуэгъуэм и 31 пщIондэ газетхэм, интернет IэнатIэхэм, хъыбарегъащIэ агентствэхэм, радиостанцхэмрэ телеканалхэмрэ щагъэхьэзыра лэжьыгъэхэм хэплъэнущ.
ХъумапIэ банкым и НПФ-м журналист нэхъыфIхэр мы гъэм IуэхугъуитIкIэ къыхихынущ. Апхуэдэщ «Мыкъэрал пенсэхэмкIэ къызэрызэрагъэпэщымрэ НПФ-м и лэжьыгъэмрэ хэIущIыIу зэрищIам папщIэ», «Пенсэм и зэзыгъэуIу Iыхьэр зэраубзыху щIыкIэр нэхъыфIу къызэригъэлъэгъуам папщIэ» жыхуиIэхэр. ТекIуэхэм зэпеуэм и дарэгъухэм къабгъэдэкIыу япэ, етIуанэ, ещанэ нагъыщэхэм я дипломхэмрэ саугъэтхэмрэ иратынущ. Хабзэ зэрыхъуауэ, ХъумапIэ банкым и НПФ-м и номинацэхэм бжьыпэр щызыубыдахэр Мэзкуу къалэм щагъэлъэпIэнущ, Фондым и унафэщI Морозовэ Г. абы текIуахэр щигъэнэIуэнущ.
«Дзыхь» зэпеуэм теухуауэ фызыщIэупщIэнухэм я жэуапхэр Урысейм и Пенсэ фондым и http://www.pfrf.ru / konkurs-doverie2013/ сайтым къыщывгъуэтынущ.
Лэжьыгъэхэр зэпеуэм и комиссэм z.vorobyova@fondni. ru электрон пощтымкIэ е мы хэщIапIэм ирагъэхь: 101000, Мэзкуу, Потаповскэ уэрам, 5-нэ унэ, 2-нэ ухуэныгъэ, 306-нэ IуэхущIапIэ (офис), «Дзыхь» зэпеуэм папщIэ «ЦIыхубэ жэрдэм» фондым.
ХъумапIэ банкым и НПФ-м и пресс-IуэхущIапIэ.
